Estas certaj aferoj en la vivo pri kiuj oni vere povas fidi.
Matene leviĝas la suno, post pluvo sekvas sunbrilo, kaj la infanoj post kelkminuta aŭtomobila veturado ĉiam komencas kritikaĉi.
La plej akra armilo en la arsenalo de la infanoj estas la konata demando: "Kiam ni alvenos finfine?"
Ili elbuŝigas tiun demandon kun riproĉemo kaj plilongigas ĉe tio la lastan vorton.
Bone eblas ke gepatroj survoje al feriado (aŭ al alia celo) pli ofte kaj pli urĝe konfrontiĝas kun tiu nervincita demando ol sur la revena vojo.
Esploristoj de la universitato de Miami en Florido, Usono, argumentas en faka ĵurnalo ke la malsama celatenda sinteno sur la vojoj tien kaj reen influas la senton pri tempodaŭro - kaj ke pro tio tien-veturo tendence sentiĝas pli longa ol reen-veturo.
#000003